Europaleanetsjerke
De Europaleantsjerke oan de Europaleane wie de namme fan in protestantske tsjerke op It Hearrenfean.

Skiednis 
De tsjerke waard yn 1967 foar de grifformearde gemeente boud neffens in ûntwerp fan Jo Vegter. It gebou wie in tsjerkeseal (hast fjouwerkant) mei in lessenersdak, dêr't de súdgevel de heechste side by wie. De likernôch 25 meter hege betonnen toer dêr't de klok yn hinget stie oan de eastlike gevel. 

De tsjerke hearde ta de Protestantske Wykgemeente It Hearrenfean. Dêrby hearden ek de Krústsjerke en Tsjerke oan de Fok, dy't de gemeente yn de ferkeap dien hat. 

Yn 2010 naam de tsjerkeried it beslút om de Europatsjerke foar it measte ôf te brekken om sa plak te meitsjen foar in nij tsjerklik sintrum Trinitas. Oan de súdlike kant waard in folslein nije tsjerke boud. De betonnen toer bleau dêrby bewarre. 

Oan de Europaleane leit ek in stripe mei beplanting, in eksperimint fan Louis le Roy.

Keppeling om utens 
Protestantske Gemeente It Hearrenfean

Tsjerkegebou op It Hearrenfean
Earder tsjerkegebou yn Fryslân
Earder bouwurk op It Hearrenfean
Bouwurk út 1967
Bouwurk sloopt yn 2011